CELEX: 32021D0874
Language: lv
Date: 2021-05-26 00:00:00
Title: Eiropas Centrālās bankas Lēmums (ES) 2021/874 (2021. gada 26. maijs), ar ko groza Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2021/25)

31.5.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 191/43
               
            
         EIROPAS CENTRĀLĀS BANKAS LĒMUMS (ES) 2021/874
         (2021. gada 26. maijs),
         ar ko groza Lēmumu (ES) 2019/1743 par virsrezervju turējumu un noteiktu noguldījumu atlīdzību (ECB/2021/25)
         EIROPAS CENTRĀLĀS BANKAS PADOME,
         ņemot vērā Līgumu par Eiropas Savienības darbību un jo īpaši tā 127. panta 2. punkta pirmo ievilkumu,
         ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 3.1. panta pirmo ievilkumu un 17.–19. pantu,
         tā kā:
         
                     (1)
                  
                  
                     Komisijas Īstenošanas lēmumā C(2021) 2502 final (2021. gada 14. aprīlis), ar kuru nosaka pasākumus, kas vajadzīgi, lai pārvaldītu aizņēmuma operācijas saskaņā ar Padomes Lēmumu (ES, Euratom) 2020/2053 un aizdevuma operācijas saistībā ar kredītiem, kas piešķirti saskaņā ar Eiropas Parlamenta un Padomes Regulas (ES) 2021/241 15. pantu (1), cita starpā noteikta aizņēmuma operāciju administrēšana NextGenerationEU instrumenta kontekstā, kas pieņemts, lai finansētu atveseļošanas iniciatīvas Covid-19 krīzes situācijā, vienlaikus veicinot Savienības zaļo un digitālo pārkārtošanos.
                  
               
                     (2)
                  
                  
                     ECB Padome uzskata, ka prudenciālie naudas līdzekļu turējumi, kas tiek turēti īpašā kontā Eiropas Centrālajā bankā (ECB) saskaņā ar Īstenošanas lēmuma C(2021) 2502 final 13. panta 2. punktu, būtu jāatbrīvo no negatīvām procentu likmēm.
                  
               
                     (3)
                  
                  
                     Saskaņā ar Īstenošanas lēmuma C(2021) 2502 final 22. pantu NextGenerationEU aizņēmuma, parāda pārvaldības un aizdevuma operācijas netiks īstenotas līdz Padomes Lēmuma (ES, Euratom) 2020/2053 spēkā stāšanās dienai. Tomēr, tā kā sagaidāms, ka NextGenerationEU aizņēmuma, parāda pārvaldības un aizdevuma operācijas sāksies 2021. gada jūnijā, nepieciešams sagatavot ECB tiesisko regulējumu to īstenošanai, un tāpēc ir lietderīgi Lēmumu (ES) 2019/1743 (ECB/2019/31) grozīt pirms Padomes Lēmuma (ES, Euratom) 2020/2053 spēkā stāšanās dienas, lai noteiktu šādus atbrīvojumus. Tādēļ šim lēmumam būtu jāstājas spēkā nekavējoties.
                  
               
                     (4)
                  
                  
                     Tādēļ attiecīgi jāgroza Lēmums (ES) 2019/1743 (ECB/2019/31),
                  
               IR PIEŅĒMUSI ŠO LĒMUMU.
         
            1. pants
            Grozījums
            Lēmuma (ES) 2019/1743 (ECB/2019/31) 2. pantu aizstāj ar šādu:
            
               
                  “2. pants
                  Atlīdzība par atsevišķiem ECB turētiem noguldījumiem
                  
                     1.   Par kontiem, kas tiek turēti ECB saskaņā ar Eiropas Centrālās bankas Lēmumu ECB/2003/14 (*1), Eiropas Centrālās bankas Lēmumu ECB/2010/31 (*2), Eiropas Centrālās bankas Lēmumu ECB/2010/17 (*3) un Padomes Regulu (ES) 2020/672 (*4), turpina maksāt atlīdzību, piemērojot noguldījumu iespējas procentu likmi. Tomēr gadījumos, kuros noguldījumi jātur minētajos kontos pirms termiņa, kurā jāveic maksājums saskaņā ar juridiskajiem vai līgumiskajiem noteikumiem, kurus piemēro attiecīgajai iespējai, par šādiem noguldījumiem atlīdzību veic attiecībā uz minēto pirmstermiņa periodu, piemērojot nulles procentu likmi vai noguldījumu iespējas procentu likmi – atkarībā no tā, kura ir zemāka.
                  
                  
                     2.   Par speciālo kontu, kas saskaņā ar 13. panta 2. punktu Komisijas Īstenošanas lēmumā C(2021) 2502 final (2021. gada 14. aprīlis), ar kuru nosaka pasākumus, kas vajadzīgi, lai pārvaldītu aizņēmuma operācijas saskaņā ar Padomes Lēmumu (ES, Euratom) 2020/2053 un aizdevuma operācijas saistībā ar kredītiem, kas piešķirti saskaņā ar Eiropas Parlamenta un Padomes Regulas (ES) 2021/241 15. pantu (*5), tiek turēts ECB prudenciālo naudas līdzekļu turējumu vajadzībām kā norādīts minētajā pantā, maksā atlīdzību, piemērojot nulles procentu likmi vai noguldījumu iespējas procentu likmi – atkarībā no tā, kura ir zemāka, izņemot gadījumus, kuros šajā speciālajā kontā turēto noguldījumu kopējā summa pārsniedz EUR 20 mljrd., šādā gadījumā pārsnieguma summu atlīdzinot pēc noguldījumu iespējas procentu likmes.
                  
               
            
         
         
            2. pants
            Stāšanās spēkā
            Šis lēmums stājas spēkā dienā pēc tā publicēšanas Eiropas Savienības Oficiālajā Vēstnesī.
         
         
            Frankfurtē pie Mainas, 2021. gada 26. maijā
            
               
                  ECB Padomes vārdā –
               
               
                  ECB prezidente
               
               Christine LAGARDE
            
         
         
            (1)  C(2021) 2502 final.